**BrewDog** er et skotsk bryggeri fra Ellon i Aberdeenshire i Skottland.

Historie
--------

BrewDog ble grunnlagt i 2007 av vennene James Watt og Martin Dickie. Fra april 2007 til november 2012 lå bryggeriet ved Kessock Industrial Estate i Fraserburgh. Etter å ha vokst ut av dette lokalet ble det bygd et nytt og større bryggeri i Barmacassie i Ellon i 2012. Det første brygget der ble satt 1. november 2012. Utvidelsen ble finansiert gjennom andelssalg til kunder, et prosjekt man har kalt «Equity for Punks».

BrewDog er Skottlands største uavhengige bryggeri. Fra å ha hatt to ansatte og produsere 105 000 liter øl i 2007 har bryggeriet vokst til å produsere rundt 34 millioner liter og ha over 1 000 ansatte i 2017.

Øl
--

BrewDog produserer flaskeøl i mange ulike sorter, som ale, stout, IPA og lager. Ølet distribueres til hele Storbritannia og eksporteres til mange land, som Japan, Taiwan, Estland, Finland, Danmark, Sverige, Norge, Nederland, USA, Canada og Australia.

Den amerikanskinspirerte *Punk IPA* har i flere år vært Storbritannias raskest voksende varemerke fra et mindre bryggeri.

### Verdens sterkeste øl

Sent i november 2009 presenterte BrewDog et nytt øl med navnet *Tactical Nuclear Penguin*, med 32 % alkohol, som da ble regnet som det sterkeste ølet som noen gang hadde blitt brygget. Den høye alkoholprosenten hadde mann nådd ved frysedestillering.

Senere brygget man ett øl til, nå for å overgå et tysk øl som var sterkere enn *Tactical Nuclear Penguin*. Dette heter *Sink the Bismarck* på 41 % og kom i februar 2010.

BrewDog ble igjen forbigått, men brygget i juli 2010 ølet *The end of History* på 55 %, og hadde igjen verdens sterkeste øl, og også verdens dyreste Noen uker seere kom det nederlandske bryggeriet 't Koelschip med *Start of the Future* på 60%, og slo BrewDog på både alkoholstyrke og pris.

Utmerkelser
-----------

BrewDog vant Prince's Scottish Youth Business Trust Young Entrepreneur of the Year award i 2008

*Hardcore IPA* vant gullemdalje i World Beer Cup i 2010.

BrewDog-barer
-------------

BrewDog har også 59 barer over hele verden, hvorav to i Stockholm, én i Göteborg, og én i Helsinki.

Referanser
----------

1. ↑  Our History Arkivert 28. mars 2014 hos Wayback Machine. - brewdog.com. Lest 11. juli 2013
2. ↑  «Welcome news as new Ellon brewery expands». *Ellon Times*. 20. september 2012. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 11. juli 2013.
3. ↑  «Putting together a brewery, part 5». Arkivert fra originalen 12. mai 2013. Besøkt 11. juli 2013.
4. ↑  Brewdog's passion for beer has led to 200 percent global growth Arkivert 3. juli 2013 hos Wayback Machine. - Scottish Enterprise. Lest 11. juli 2013
5. 1 2  «History». *BrewDog* **(engelsk)**. Arkivert fra originalen 23. september 2018. Besøkt 23. september 2018.
6. ↑  'World's strongest' beer with 32% strength launched - *BBC News* 26. november 2009. Lest 11. juli 2013
7. ↑  Sink the Bismarck!: Brewery Releases World's Strongest Beer At 41% ABV - *Huffington Post*, 18. april 2010. Lest 11. juli 2013
8. ↑  «Scottish brewery introduces world's costliest beer at £700 a bottle.. and it comes in a stuffed squirrel». *Daily Record*. Arkivert fra originalen 25. juli 2010.
9. ↑  «Dutch Brewery Releases Strongest Beer (60%) in the World». Besøkt 11. juli 2013.
10. ↑  Brewery Entrepreneurs Win Young Entrepreneurs of the Year Award Arkivert 3. februar 2013 hos Wayback Machine. - All Media Scotland. Lest 11. juli 2013
11. ↑  Hardcore IPA wins Gold at the 2010 World Beer Cup Arkivert 13. mai 2013 hos Wayback Machine. - brewdog.com. Lest 11. juli 2011
12. ↑  «UK». *BrewDog* **(engelsk)**. Arkivert fra originalen 23. september 2018. Besøkt 23. september 2018.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | BBC Things
 |